Esklavosas
Esklavosas (isp. Río Los Esclavos; „vergų upė“) – upė pietų Gvatemaloje, Santa Rosos departamente. Prasideda Čiapaso Siera Madrės kalnuose netoli Finka Sakojobo. Teka į pietus tarpukalnių slėniu. Žemupyje išsilieja į lygumą, vingiuoja, keičia vagą. Įteka į Sipakatės lagūną, kuri jungiasi su Ramiuoju vandenynu, ties Tulumache. Šalia žiočių upė jungiasi su Čikimulilijos kanalu, tekančiu lygiagrečiai vandenynui. Netoli upės įsikūrusi departamento sostinė Kuilapa, o prie upės – Nueva Santa Rosos miestas.